Blogistanian kirjallisuuspalkinnot

**Blogistanian kirjallisuuspalkinnot** ovat kirjoja sosiaalisessa mediassa arvostelevien suomalaisten lukijoiden vuoden parhaille kirjoille myöntämiä palkintoja. Kirjoja äänestetään viidessä kategoriassa. Palkinnon nimi mukailee mm. Finlandia-, Savonia- ja Botnia-palkintoja, sisältäen samalla viittauksen palkinnon syntysijaan blogimaailmassa.  

Ensimmäiset palkinnot myönnettiin vuonna 2011 ilmestyneille teoksille kahdessa kategoriassa, Blogistanian Finlandia parhaalle kotimaiselle ja Blogistanian Globalia parhaalle käännetylle teokselle. Vuoden 2012 palkittujen joukkoon lisättiin Blogistanian Kuopus eli parhaan lasten- tai nuortenkirjan kategoria ja nelikon viimeisteli Blogistanian Tieto eli parhaalle tietokirjalle myönnettävä palkinto vuonna 2013 ilmestyneistä teoksista.  

Vuodesta 2025 eteenpäin Blogistanian Kuopus on jaettu sekä lasten- että nuortenkirjalle. Perusteluna on palkinnon järjestelyistä vastaavan työryhmän toive paremmasta näkyvyydestä etenkin lastenkirjallisuudelle, sillä nuortenkirjallisuuden teokset ovat voittaneet Kuopuksen yhtä kertaa lukuun ottamatta kaikilla muilla kerroilla. Tuolloin kyseessä oli Aino ja Ville Tietäväisen *Vain pahaa unta* (WSOY 2013).  

Äänestykseen osallistuvat äänestävät niitä edellisenä vuonna ilmestyneitä kirjoja, jotka he ovat ennen äänestyksen päättymistä lukeneet ja arvostelleet joko blogissa, podcastissa, Instagram-, Youtube-, TikTok-, StoryGraph- tai Goodreads-tilillään. Eniten pisteitä kategoriassaan saaneen teoksen kirjailija tai kääntäjä palkitaan kunniakirjalla. 

## Palkitut teokset

### Finlandia

* 2011 - Katja Kettu: *[[Kätilö (kirja)|Kätilö]]* (WSOY)
* 2012 - Aki Ollikainen: *[[Nälkävuosi]]* (Siltala)
* 2013 - Pauliina Rauhala: *[[Taivaslaulu]]* (Gummerus)
* 2014 - Anni Kytömäki: *[[Kultarinta (kirja)|Kultarinta]]* (Gummerus)
* 2015 - Laura Lindstedt: *[[Oneiron]]* (Teos)
* 2016 - Minna Rytisalo: *Lempi* (Gummerus)
* 2017 - Rosa Liksom: *Everstinna* (Like)
* 2018 - Olli Jalonen: *[[Taivaanpallo (romaani)|Taivaanpallo]]* (Otava)
* 2019 - Pajtim Statovci: *[[Bolla]]* (Otava)
* 2020 - Anni Kytömäki: *Margarita* (Gummerus)
* 2021 - Anneli Kanto: *Rottien pyhimys* (Gummerus)
* 2022 - Iida Rauma: *[[Hävitys: Tapauskertomus]]* (Siltala)
* 2023 - Iida Turpeinen: *Elolliset* (Kustantamo S&S)
* 2024 - Pajtim Statovci: *Lehmä synnyttää yöllä* (Otava)
* 2025 - Emmi Itäranta: *Lumenlaulaja* (Teos)

### Globalia

* 2011 - Sarah Waters: *[[Vieras kartanossa]]* (Tammi, suom. Helene Bützow)
* 2012 - Gaute Heivoll: *Etten palaisi tuhkaksi* (WSOY, suom. Päivi Kivelä)
* 2013 - Haruki Murakami: *[[1Q84]]* (Tammi, suom. Aleksi Milonoff)
* 2014 - Kate Atkinson: *Elämä elämältä* (Kustantamo S&S, suom. Kaisa Kattelus)
* 2015 - John Williams: *Stoner* (Bazar, suom. Ilkka Rekiaro)
* 2016 - Sadie Jones: *Kotiinpaluu* (Otava, suom. Marianna Kurtto)
* 2017 - Hanya Yanagihara: *Pieni elämä* (Tammi, suom. Arto Schroderus)
* 2018 - Elizabeth Strout: *Nimeni on Lucy Barton* (Tammi, suom. Kristiina Rikman)
* 2019 - Margaret Atwood: *Testamentit* (Otava, suom. Hilkka Pekkanen)
* 2020 - Alex Schulman: *Polta nämä kirjeet* (Nemo, suom. Jaana Nikula)
* 2021 - TJ Klune: *Talo taivaansinisellä merellä* (Karisto, suom. Mika Kivimäki)
* 2022 - Bernardine Evaristo: *Tyttö, nainen, toinen* (WSOY, suom. Kaijamari Sivill)
* 2023 - Martha Wells: *Murhabotin päiväkirjat 1) Hälytystila* (Hertta Kustannus, suom. Mika Kivimäki)
* 2024 - Chi Ta-wei: *Kalvot* (Hertta Kustannus, suom. Rauno Sainio)
* 2025 - Jacqueline Harpman: *En ole koskaan tuntenut miehiä* (Hertta Kustannus, suom. Nana Sironen)

### Kuopus

* 2012 - Annukka Salama: *Käärmeenlumooja* (WSOY)
* 2013 - Aino Tietäväinen & Ville Tietäväinen: *Vain pahaa unta* (WSOY)
* 2014 - Jenna Kostet: *Lautturi* (Robustos)
* 2015 - Siiri Enoranta: *Surunhauras, lasinterävä* (WSOY)
* 2016 - Siri Kolu: *[[Kesän jälkeen kaikki on toisin]]* (Otava)
* 2017 - Angie Thomas: *Viha jonka kylvät* (Otava, suom. Kaijamari Sivill)
* 2018 - Magdalena Hai: *Kolmas sisar* (Otava) ja Maria Turtschaninoff: *Maresin voima* (Tammi, suom. Marja Kyrö)
* 2019 - Marisha Rasi-Koskinen: *Auringon pimeä puoli* (WSOY)
* 2020 - J.S. Meresmaa: *Dodo* (Myllylahti)
* 2021 - Anne-Maija Aalto: *Mistä valo pääsee sisään* (Otava)
* 2022 - Annukka Salama: *Ripley – Nopea yhteys* (WSOY)
* 2023 - J.S. Meresmaa: *Tytär hämärän, piika pimeän* (Myllylahti) ja Leena Paasio: *Bengtskär itä kahdeksan* (WSOY)
* 2024 - Salla Simukka & JP Ahonen: *Poika ullakolla, poika kellarissa* (Tammi) ja Leena Paasio: *Meren koskettamat* (WSOY)
* 2025 - Nora Dåsnes: *Sydän vasta puolillaan* (WSOY, suom. Kati Valli) ja Annukka Salama: Sulamispiste (WSOY, kuv. Satu Ovaskainen)

### Tieto

* 2013 - Tuula Karjalainen: *Tove Jansson – Tee työtä ja rakasta* (Tammi)
* 2014 - Minna Maijala: *[[Herkkä, hellä, hehkuvainen|Herkkä, hellä, hehkuvainen – Minna Canth]]* (Otava)
* 2015 - Bea Uusma: *Naparetki – Minun rakkaustarinani* (Like, suom. Petri Stenman)
* 2016 - Mari Manninen: *Yhden lapsen kansa – Kiinan salavauvat, pikkukeisarit ja hylätyt tyttäret* (Atena)
* 2017 - Koko Hubara: *Ruskeat tytöt – tunne-esseitä* (Like)
* 2018 - Mia Kankimäki: *Naiset joita ajattelen öisin* (Otava)
* 2019 - Matilda Gustavsson: *Yhdeksästoista jäsen* (Otava, suom. Elina Lustig)
* 2020 - Patrik Svensson: *Ankeriaan testamentti – Pojasta, isästä ja maailman arvoituksellisimmasta kalasta* (Tammi, suom. Maija Kauhanen)
* 2021 - Ville Eloranta & Lotta Jalava: *Sana sanasta – Suomen kielen jäljillä* (Tammi)
* 2022 - Raisa Omaheimo: *Ratkaisuja läskeille* (Kustantamo S&S)
* 2023 - Minna Rytisalo & Tommi Kinnunen: *Huokauksia luokasta* (WSOY)
* 2024 - Sissi Penttilä & Aku Varamäki: *Planetaarinen vaatekaappi* (Gummerus)
* 2025 - Paavo Teittinen: *Pitkä vuoro* *–* *Kuinka moderni orjuus juurtui Suomeen* (Gummerus)

## Lähteet